Banteng

Banteng (dari bahaso Jawa: banthèng; namo spesies: Bos javanicus) atau tembadau adolah spesies hewan nan badunsanak jo sapi dan basobok di babagai wilayah Asia Tenggara. Banteng jantan jo batino punyo parbedaan nan mancolok (dimorfisme seksual): pajantan biasonyo bakulik cokelat galok atau hitam, babadan tambun jo tagok, sadangkan banteng batino labiah langsiang jo punyo kulik cokelat mudo. Banteng punyo bercak gadang barono putiah di bagian lanciik. Baik pajantan maupun batino punyo tanduak, umumnyo dengan panjang 60 hinggo 75 cm. Ilmuwan umumnyo mambagi benteng manjadi tigo subspesies: banteng jawa, banteng indocina, jo banteng kalimantan. Banteng lia biasonyo labiah gadang dibandiangan banteng nan alah didomestikasi dek manusia.

Banteng aktif pado siang jo malam hari, tapi aktivitas malam labiah umum di daerah nan banyak dikunjungi manusia. Kawanan banteng di alam lia tadiri dari 2 hinggo 40 ekor banteng dengan hanyo ciek pajantan. Banteng adolah hewan dalam golongan herbivora dan mamakan babagai tumbuhan takah rumpuik, teki, tuneh, daun, bungo, jo buah-buahan.

Taksonomi jo asa usua 
Deskripsi spesies banteng patama kali dilakuan dek saurang naturalis Jerman Joseph Wilhelm Eduard d'Alton pado tahun 1823. Namo banteng nan diserap dari bahaso Jawa banthèng digunoan sabagai namo umum spesies iko, tamasuk dalam bahaso lua Nusantara takah bahaso Inggirih, Parancih, jo Jerman. Namo-namo lokal lain nan digunoan di daerah jangkauan banteng adolah tembadau atau sapi hutan (Malayu), wau daeng (Thai), ngua pha (Laos), jo tsiane (Myanmar). Deskripsi d'Alton barasa dari duo tangkurak nan barasa dari Pulau Jawa dari saikua pajantan jo saikua betino, tapi hanyo pajantannyo nan disabuik sabagai banteng dek d'Alton, sadangkan batinonyo inyo sabuik sabagai sapi lia dari Jawa.

Rujuakan 

Banteng